
Grozījumi Stratēģiskas nozīmes preču aprites likumā
Izdarīt Stratēģiskas nozīmes preču aprites likumā (Latvijas Republikas Saeimas un Ministru Kabineta Ziņotājs, 2007, 15. nr.; 2009, 9. nr.; Latvijas Vēstnesis, 2010, 91. nr.; 2011, 117., 155. nr.; 2016, 71. nr.; 2019, 62. nr.; 2020, 139. nr.; 2021, 12.A, 200. nr.; 2025, 22. nr.) šādus grozījumus:
5.1 pantā:
izteikt 10. daļu šādā redakcijā:
· "(10) Komersantiem Latvijas Republikā atļauta tikai tādu speciālo ierīču un programmatūras aprite, kura ir sertificēta Valsts drošības dienestā. Operatīvās darbības subjekti (izņemot valsts drošības iestādes) Valsts drošības dienestā sertificē tādas speciālās ierīces un programmatūru, kas iegādāta valstī, kas nav Eiropas Savienības dalībvalsts, Eiropas Ekonomikas zonas valsts, Ziemeļatlantijas līguma organizācijas dalībvalsts (turpmāk – NATO) vai NATO Indijas un Klusā okeāna reģiona sadarbības valsts. Par komersanta speciālo ierīču un programmatūras sertificēšanu ir maksājama valsts nodeva. Ministru kabinets nosaka speciālo ierīču un programmatūras sertificēšanas kārtību, kā arī kārtību, kādā maksājama valsts nodeva par komersanta speciālo ierīču un programmatūras sertificēšanu, un šīs nodevas apmēru.";
papildināt pantu ar 10.1 daļu šādā redakcijā:
· "10.1 Operatīvās darbības subjekts (izņemot valsts drošības iestādi) ne retāk kā vienu reizi gadā Valsts drošības dienestam paziņo par tā rīcībā esošajām speciālajām ierīcēm un programmatūru, sagatavojot attiecīgu sarakstu."

